b'\n_START_ARTICLE_\nJakob Ruda\n_START_SECTION_\nVsebina\n_START_PARAGRAPH_\nTo dramsko besedilo se dogaja na Vrhniki. Svet tr\xc5\xa1kih mogotcev predstavlja Jakob Ruda, ki je bil neko\xc4\x8d mogo\xc4\x8den tovarnar, vendar je obubo\xc5\xbeal, tovarna se sedaj zapira, delavci ho\xc4\x8dejo pla\xc4\x8de in tu opazimo osredoto\xc4\x8denost na propad mogotca. Ruda je tako veselja\xc4\x8dil, zapravljal, njegova \xc5\xbeena pa je doma zapu\xc5\xa1\xc4\x8dena, razo\xc4\x8darana in osamljena. Ruda ima h\xc4\x8di Ano in prav z njo se poka\xc5\xbee re\xc5\xa1itev za vse, kar je zapravil. \xc4\x8ce se h\xc4\x8di poro\xc4\x8di z bistveno starej\xc5\xa1im Petrom, bi se lahko situacija re\xc5\xa1ila na najla\xc5\xbeji na\xc4\x8din. Vendar pa je tu vpra\xc5\xa1anje, ali je Ruda pripravljen prodati svojo h\xc4\x8di. Ana pri tem namre\xc4\x8d nima besede, mu je pokorna. Ruda je negotov, \xc4\x8duti, da ne bo ravnal pravilno. Prav tako pa snubca Petra ne zanima samo ljubezen, temve\xc4\x8d korist, in sicer mlada kri ter nov kapital, Jakobovo posestvo, saj se na njem skriva ruda (v ozadju so gospodarski motivi). Torej se lahko zgodi poroka iz gospodarske koristi. V zgodbo pa vstopi vrnjena oseba, Ivan Dolinar, ki \xc4\x8duti do Ane naklonjenost, prav tako tudi ona do njega. V 2. dejanju se poka\xc5\xbee, da Jakobu Rudi vse bolj le\xc5\xbei na ramenih breme preteklih krivic in napak, vedno bolj je razpoznavna njegova preobrazba, vedno bolj \xc4\x8duti, da ravna napa\xc4\x8dno, razmi\xc5\xa1lja, kako bi se odkupil, na nek na\xc4\x8din za\xc4\x8dne blazneti, kar ga privede do prostovoljne smrti. Osebe izvejo, da je \xc5\xa1el Ruda k skalam, zaklical ime svoje \xc5\xbeene Marije, nato pa na skalah ni bilo ni\xc4\x8desar ve\xc4\x8d in v tolmunu je za\xc5\xa1umelo. Za\xc4\x8detek in konec je osredoto\xc4\x8den na \xc5\xbeeno Marijo. To besedilo je specifi\xc4\x8dno glede na Cankarjev opus (motiv eti\xc4\x8dne krivde in o\xc4\x8di\xc5\xa1\xc4\x8denja). Te\xc5\xbei\xc5\xa1\xc4\x8de igre je na Rudovi osebnosti. Ves \xc4\x8das je v borbi sam s sabo, s svojo preteklostjo, s svojimi dejanji. Motivno je drama vezana na motiv zgre\xc5\xa1enega zakona (Jakob in Marija), motiv prisilnega zakona z nekim neljubim \xc4\x8dlovekom (vzrok je materialna korist), kar pa je bilo izrazito proti Cankarjevim eti\xc4\x8dnim na\xc4\x8delom. Omenimo lahko motiv kazni za greh iz preteklosti, katere se junak \xc5\xbeeli o\xc4\x8distiti s prostovoljno smrtjo._NEWLINE_Glavno vlogo v predstavi je igral Ignacij Bor\xc5\xa1tnik.'